Μοχάμεντ Μο Φάρα

Ο Μοχάμεντ Μουκτάρ Τζαμά "Μο" Φάρα, ΔΒΑ (Mohamed Muktar Jama "Mo" Farah, γεννήθηκε 23 Μαρτίου 1983) είναι Βρετανός δρομέας μεγάλων αποστάσεων. Έχοντας κατακτήσει τέσσερα χρυσά ολυμπιακά μετάλλια και έξι σε Παγκόσμια Πρωταθλήματα είναι ένας από τους καλύτερους και πιο επιτυχημένους δρομείς αυτών των αποστάσεων όλων των εποχών.

 Βιογραφία 

Γεννημένος στη Σομαλία ως Χουσεΐν Αμπντί Καχίν μεταφέρθηκε από το Τζιμπουτί στο Λονδίνο με το όνομα ενός άλλου παιδιού, του Μοχάμεντ Φάρα, σε ηλικία εννέα ετών, όπου αναγκάστηκε σε παιδική εργασία. Υιοθέτησε το όνομα ως δικό του στη συνέχεια, και έγινε Βρετανός πολίτης. Σε ηλικία περίπου 12 ετών άρχισε να πηγαίνει στο σχολείο. Το 2001 κέρδισε τον ευρωπαϊκό τίτλο στα 5.000 μέτρα εφήβων εκείνη τη χρονιά. Μετά την προπόνηση στην Κένυα και την Αιθιοπία που ξεκίνησε το 2008 κατέκτησε ευρωπαϊκούς τίτλους το 2010 στα 5.000 μέτρα και στα 10.000 μέτρα. 

Ήταν παγκόσμιος πρωταθλητής στον ανοικτό στίβο στα 5.000 μέτρα (2011, 2013, 2015) και παγκόσμιος πρωταθλητής στα 10.000 μ. (2013, 2015, 2017). Επίσης αναδείχθηκε τέσσερις φορές χρυσός Ολυμπιονίκης, δύο φορές στα 5.000 μ. (2012, 2016) και δύο φορές στα 10.000 μ. (2012, 2016). Τέλος αναδείχθηκε πέντε φορές πρωταθλητής Ευρώπης στον κλειστό στίβο. Το 2011 εκλέχθηκε Ευρωπαίος αθλητής της χρονιάς, διάκριση που ξανακέρδισε το 2012 και το 2016. Έγινε ο πρώτος Βρετανός αθλητής που κέρδισε δύο χρυσά μετάλλια στο ίδιο παγκόσμιο πρωτάθλημα. Το 2021 απέτυχε στην προσπάθειά του να αγωνιστεί και σε τρίτη Ολυμπιάδα αδυνατώντας να περάσει το όριο πρόκρισης στα 10.000 μέτρα. Πλέον αγωνίζεται κυρίως στον ημιμαραθώνιο και μαραθώνιο.

Χρίστηκε ιππότης από την Βασίλισσα Ελισάβετ Β' το 2017. 

 Προσωπικά ρεκόρ (ανοικτός στίβος) 
ΑΠΟΣΤΑΣΗΕΠΙΔΟΣΗ800μ.1:48.241.500μ.3:28.81 Μίλι.3:56.493.000μ.7:32.62 2 Μίλια8:07.85 5.000μ.12:53.11 10.000μ.26:46.57 20.000μ.56:20.30 1 ώρα 21.330μ.
Οι επιδόσεις του Μοχάμεντ Μο Φάρα στα 1.500μ. 3.000 μ. 5.000 μ. 20.000 μ. αποτελούν ρεκόρ Μ. Βρετανίας, ενώ οι επιδόσεις του στα 2 Μίλια και 10.000 μ. αποτελούν Ευρωπαϊκά ρεκόρ. Επιπλέον η επίδοση του σε 1 ώρα τρέξιμο με 21.330 μ. που σημειώθηκε στις 4/09/2020 στις Βρυξέλλες αποτελεί παγκόσμιο ρεκόρ.

 Προσωπικά ρεκόρ (κλειστός στίβος) 
Απόσταση Επίδοση Μίλι3:57.923.000μ.7:34.472 Μίλια8:03.405.000μ.13:09.16 
Η επίδοση του Μοχάμεντ Μο Φάρα στα 3.000μ. αποτελεί ρεκόρ Μ. Βρετανίας, ενώ η επίδοση του στα 5.000μ. Ευρωπαϊκό ρεκόρ. Επιπλέον, η επίδοση του στα δύο μίλια αποτελεί παγκόσμιο ρεκόρ.

 Προσωπικά ρεκόρ (Δρόμος) 
Απόσταση Επίδοση 10.000μ.27.44 Ημιμαραθώνιος  (21.097μ.)59.07 Μαραθώνιος  (42.195μ.)2:05:11
Η επίδοση του Μοχάμεντ Μο Φάρα στα 10.000 μ. αποτελεί ρεκόρ Μ. Βρετανίας, ενώ η επιδόσεις του στον Ημιμαραθώνιο (21.097 μ.) και Μαραθώνιο (42.195 μ.) αποτελούν Ευρωπαϊκά ρεκόρ.

 Παραπομπές 

Εξωτερικοί σύνδεσμοι

http://mofarah.com/m/#about  
http://news.bbc.co.uk/sport2/hi/athletics/8714577.stm

Κατηγορία:Δρομείς μεγάλων αποστάσεων
Κατηγορία:Βρετανοί αθλητές του στίβου
Κατηγορία:Βρετανοί αυτοβιογράφοι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Φάρα
Κατηγορία:Πρωταθλητές Ευρώπης στον στίβο 
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Νικητές Diamond League
Κατηγορία:Μεταλλιούχοι του Βρετανικού Πρωταθλήματος Στίβου
Κατηγορία:Βραβευμένοι με BAFTA